pythainlp/thai_wikipedia_clean_20230101 huggingface dataset:
ปลายสงครามโลกครั้งที่สองในยุโรป มีเครื่องโฮ 229 ที่ถูกสร้างจนบินได้จำนวน 2 ลำได้แก่รุ่น V1 (ทดสอบร่อนในอุโมงค์ลม) และ V2 (แบบติดเครื่องเจ็ต) ส่วนรุ่น V3 (แก้ไขเรื่องสมดุล) กำลังประกอบใกล้เสร็จเหลือแต่เพียงติดเครื่องเจ็ต ส่วนรุ่น V4 และ V5 ยังทำโครงไม่เสร็จ สหรัฐอเมริกาเริ่มปฏิบัติการคลิปหนีบกระดาษเพื่อเข้ายึดครองเทคโนโลยีของนาซีเยอรมัน เครื่องบินฮอร์เทิน โฮ 229 V3 ถูกขนส่งผ่านทางเรือไปยังสหรัฐเพื่อทำวิศวกรรมย้อนกลับ ปัจจุบันถูกจัดแสดงอยู่ที่พิพิธภัณฑ์ยานบินและยานอวกาศแห่งชาติ
โฮ 229 V2 ติดตั้งเครื่องยนต์เทอร์โบเจ็ต Junkers Jumo 004B จำนวนสองเครื่อง แต่ละเครื่องมีแรงขับ 8.83 กิโลนิวตัน ทำความเร็วได้สูงสุด 960 กิโลเมตร/ชั่วโมง มีพิสัยปฏิบัติการ 1,900 กิโลเมตร
แนวร่วมประชาธิปไตยแห่งบอสเนียและเฮอร์เซโกวีนา
แนวร่วมประชาธิปไตยแห่งบอสเนียและเฮอร์เซโกวีนา เป็นกลุ่มการเมืองที่แยกตัวมาจากพรรคสังคมประชาธิปไตยแห่งบอสเนียและเฮอร์เซโกวีนา เนื่องจากจุดยืนและอุดมการณ์ของพรรคที่แตกต่างกัน โดยแนวร่วมประชาธิปไตย หรือ DF มีจุดยืนในแง่ชาตินิยมโดยการเป็นพลเมือน ประชาธิปไตยโดยตรง(ตรงกันข้ามกับประชาธิปไตยแบบมีผู้แทน) แนวคิดนิยมสหภาพยุโรป บรรษัทนิยม และ สังคมนิยมประชาธิปไตย แม้จะมีจุดยืนร่วมกับพรรคสังคมประชาธิปไตยบอสเนียและเฮอร์เซโกวีนา ในแง่การเป็นSocial democracy(สังคมนิยมประชาธิปไตย) แต่ด้วยเหตุผลจุดยืนทางชาตินิยมทำให้ในที่สุด ประธานาธิบดีเซลีโก กอมชิชกับสมาชิกพรรคฝ่ายตนจึงแยกก่อตั้งพรรคการเมืองใหม่ในวันที่7 เมษายน ค.ศ. 2013 แนวร่วมประชาธิปไตยแห่งบอสเนียและเฮอร์เซโกวีนา เป็นการรวมกลุ่มของนักการเมืองสายพัฒนาของบอสเนียและเฮอร์เซโกวีนาที่ลาออกมาจากพรรคสังคมประชาธิปไตยบอสเนียและเฮอร์เซโกวีนา และ พรรคกิจประชาธิปไตย (ประเทศบอสเนียและเฮอร์เซโกวีนา) หรือ SDA เพื่อเป็นกลุ่มการเมืองเรียกร้องให้มีการทบทวนรูปแบบการปกครองของบอสเนียและเฮอร์เซโกวีนาเสียใหม่
ศาลเจ้าซูมิโยะชิ
ดิออฟฟิซ (ภาพยนตร์ชุดทางโทรทัศน์อเมริกัน)
ฮันส์ โมโดร
ฮันส์ โมโดร  เป็นนักการเมืองฝ่ายซ้ายชาวเยอรมัน เขาถูกจดจำในฐานะที่เป็นอดีตหัวหน้ารัฐบาลเยอรมนีตะวันออกคนสุดท้ายที่เป็นนักคอมมิวนิสต์ และผู้นำโดยพฤตินัยของประเทศเยอรมนีตะวันออกระหว่าง ค.ศ. 1989–1990 เขาถูกตัดสินลงโทษการทุจริตการเลือกตั้งโดยศาลแขวงเดรสเดินในปี ค.ศ. 1995 ปัจจุบันเขาเป็นประธานกิตติมศักดิ์ของพรรคฝ่ายซ้าย
กึนเทอร์ ชาบ็อฟสกี
กึนเทอร์ ชาบ็อฟสกี (; 4 มกราคม ค.ศ. 1929 – 1 พฤศจิกายน ค.ศ. 2015) เป็นเจ้าหน้าที่ของพรรคเอกภาพพรรคสังคมนิยมเยอรมนี  ซึ่งเป็นพรรคผู้ปกครองในระยะเวลาส่วนใหญ่ของสาธารณรัฐประชาธิปไตยเยอรมัน
ทัช (กลุ่มดนตรี)
ทัช (เกาหลี: 터치; อักษรโรมัน: Touch; ย่อมาจาก:The Original Charismatic Undeniable Homme) เป็นกลุ่มบอยแบนด์ชาวเกาหลีใต้ที่ก่อตั้งโดยYYJ Entertainment ในกรุงโซลประเทศเกาหลีใต้ ปัจจุบันประกอบด้วยสมาชิกห้าคน ได้แก่ ชอลมิน, ซองยง, แจอุค, ซ็อนอุง และ ซังอุค เปิดตัวครั้งแรกเมื่อวันที่ 22 ตุลาคม 2010 ด้วยซิงเกิล "Me"
ชื่อเรียกแฟนคลับของทัช คือ "Touchables"
-ปัจจุบัน
-อดีตสมาชิก
ตัวเร่งปฏิกิริยาวิวิธพันธุ์
เกมที่ต้องมีแพ้-ชนะ
บาร์ลามและโยซาฟัต
บาร์ลามและโยซาฟัต  เป็นตำนานมรณสักขีและนักบุญในศาสนาคริสต์ เรื่องราวมีที่มาจากพุทธประวัติของพระโคตมพุทธเจ้า โดยเนื้อหาเป็นเรื่องราวของกษัตริย์อินเดียนามพระเจ้าอาเบนเนอร์  หรืออาเวเนียร์  ที่ข่มเหงรังแกโบสถ์คริสต์ในอาณาจักรของตน ทว่าเมื่อพระองค์มีพระราชโอรสคือเจ้าชายโยซาฟัต  โหรหลวงกราบทูลว่าพระราชโอรสพระองค์นี้จะเปลี่ยนไปนับถือศาสนาคริสต์ เมื่อทรงทราบความเช่นนั้นพระองค์จึงจองจำเจ้าชายโยซาฟัตแต่ในรั้วในวังมิให้ออกไปพบเห็นสิ่งใด แต่ครั้นโยซาฟัตได้พบกับนักบุญบาร์ลาม  ซึ่งเป็นนักพรต เจ้าชายจึงค้นพบสัจธรรมแล้วเปลี่ยนไปนับถือศาสนาคริสต์ และหลังเจ้าชายตกระกำลำบากมานาน องค์กษัตริย์ทรงยอมรับความเชื่อแล้วสละราชสมบัติแก่เจ้าชายโยซาฟัตเพื่อออกบำเพ็ญพรตในทะเลทราย ในท้ายที่สุดโยซาฟัตสละราชสมบัติแก่เหล่าอำมาตย์แล้วออกเดินทางไปกับนักบุญบาร์ลามซึ่งเป็นพระอาจารย์อย่างสันโดษ
เรื่องราวนี้ตกทอดมาจากพระคัมภีร์ศาสนาพุทธนิกายมหายานฉบับภาษาสันสกฤตช่วงศตวรรษที่ 2-4 สู่ฉบับลัทธิมาณีกี ก่อนตกทอดสู่กีตาบบีเลาฮัร วายูดาซัฟ  ซึ่งเป็นเอกสารภาษาอาหรับในแบกแดดเมื่อศตวรรษที่ 8 สุดท้ายจึงถ่ายทอดสู่แวดวงผู้ที่นับถือศาสนาคริสต์และแพร่หลายสู่ยุโรป โดยชื่อ "โยซาฟัต" มาจากคำสันสกฤตว่า "โพธิสตฺตฺว"
มีการเฉลิมฉลองนักบุญบาร์ลามและโยซาฟัตในวันที่ 26 สิงหาคมของทุกปีตามปฏิทินอีสเทิร์นออร์ทอดอกซ์ และมีการเฉลิมฉลองในวันที่ 27 พฤศจิกายนของทุกปีตามปฏิทินโรมัน
บรูนู เมเซนกา
คานู (นักฟุตบอล)
เปาลิญญู (นักฟุตบอล)
ฟาบีอู เอาเรลีอู
ราฟินญา
ริชาร์ลีซง
มหรสพสมโภช เนื่องในโอกาสมหามงคลพระราชพิธีบรมราชาภิเษก
มหรสพสมโภช เนื่องในโอกาสมหามงคลพระราชพิธีบรมราชาภิเษก พระบาทสมเด็จพระวชิรเกล้าเจ้าอยู่หัว รัชกาลที่ 10 วันที่ 22–28 พฤษภาคม พุทธศักราช 2562 ณ ท้องสนามหลวง จัดขึ้นโดย รัฐบาล โดยคณะกรรมการฝ่ายโครงการและกิจกรรมเฉลิมพระเกียรติและคณะอนุกรรมการจัดมหรสพสมโภช เนื่องในโอกาสมหามงคลพระราชพิธีบรมราชาภิเษก ในวันที่ 13 พฤษภาคม พุทธศักราช 2562 ที่หอประชุมเล็ก ศูนย์วัฒนธรรมแห่งประเทศไทย นายวีระ โรจน์พจนรัตน์ รัฐมนตรีว่าการกระทรวงวัฒนธรรม (รมว.วธ) ประธานแถลงข่าวการจัดมหรสพสมโภช เนื่องในงานพระราชพิธีบรมราชาภิเษก พุทธศักราช 2562 ร่วมกับ นายกฤษศญพงษ์ ศิริ ปลัดกระทรวงวัฒนธรรม นายพรพจน์ เพ็ญพาส รองปลัดกระทรวงมหาดไทย โดยมีผู้บริหารกระทรวงวัฒนธรรม และผู้แทนหน่วยงานที่เกี่ยวข้องเข้าร่วม อาทิ กระทรวงมหาดไทย ร่วมจัดมหรสพสมโภชขึ้นในวันที่ 22–28 พฤษภาคม พุทธศักราช 2562 รวมเวลา 7 วัน ณ ท้องสนามหลวง และ ณ สถานที่จัดงานส่วนภูมิภาค 76 จังหวัด และ กรุงเทพมหานคร เพื่อแสดงความจงรักภักดี และสำนึกในพระมหากรุณาธิคุณของพระบาทสมเด็จพระเจ้าอยู่หัวที่ทรงมีต่อปวงชนชาวไทย
พิธีเปิดงาน.
มหรสพสมโภช เนื่องในโอกาสมหามงคลพระราชพิธีบรมราชาภิเษก พุทธศักราช 2562 วันที่ 22 พฤษภาคม พุทธศักราช 2562 เวลา 18.30 น. ณ ท้องสนามหลวง ฝั่งทิศใต้
โดยเปิดให้ผู้มีเกียรติ และสื่อมวลชน ลงทะเบียน เวลา 17.30 น. หลังจากนั้น เวลา 18.10 น. คณะรัฐมนตรี รัฐมนตรีว่าการกระทรวงวัฒนธรรม และผู้บริหารระดับสูง รอรับประธานในพิธี โดย นายวิษณุ เครืองาม รองนายกรัฐมนตรี ผู้แทนนายกรัฐมนตรี โดยประธานในพิธี เดินทางถึงบริเวณงานเวลา 18.15 น. ในเวลา 18.20 น. พิธีกร นางสาว สายสวรรค์ ขยันยิ่ง กล่าวต้อนรับประธานในพิธี และเมื่อประธานในพิธี คณะรัฐมนตรี และผู้บริหารระดับสูง ยืนประจำจุดบนเวที แล้ว พิธีกรได้นำเข้าสู่พิธีเปิดงานตามกำหนดการใน เวลา 18.30 น. หลังจากนั้น นายวีระ โรจน์พจนรัตน์ รัฐมนตรีว่าการกระทรวงวัฒนธรรม กล่าวรายงาน
การแสดงในกรุงเทพมหานคร.
การแสดงเวทีย่อย.
การแสดงของเวทีย่อย เริ่ม เวลา 17.30 น. – 18.30 น. ซึ่งเป็นการแสดงก่อนการแสดงหลักของเวทีกลาง ทุกวัน
22 พฤษภาคม พุทธศักราช 2562.
เวลา 17.30 น. – 18.30 น.
23 พฤษภาคม พุทธศักราช 2562.
24 พฤษภาคม พุทธศักราช 2562.
ระเบียงภาพ การแสดงเวทีย่อย.
25 พฤษภาคม พุทธศักราช 2562.
26 พฤษภาคม พุทธศักราช 2562.
27 พฤษภาคม พุทธศักราช 2562.
1. โรงเรียนสาธิต มศว. ประสานมิตร
2. มูลนิธิคึกฤทธิ์
3. โรงเรียนอำนวยวิทย์
28 พฤษภาคม พุทธศักราช 2562.
การแสดงเวทีกลาง.
การแสดงของเวทีกลาง เริ่มใน เวลา 18.30 น. – 21.30 น. ของทุกวัน
โดยรายละเอียดการแสดงมีรายละเอียดดังนี้
เวลา 18.30 น.
เวลา 18.30 น.มหาดุริยางค์สากลรวมใจภักดิ์ ชุด“ทศมราชัน ขวัญเหล้า”(ดนตรีสากล)
เวลา 18.30 น. การแสดง มหกรรม "ลูกทุ่งไทยเทิดไท้องค์ราชัน"
ระเบียงภาพ ศิลปิน นักร้อง ในมหกรรม ลูกทุ่งไทยเทิดไท้องค์ราชัน.
เวลา 18.30 น. มหาดุริยางค์ไทยแห่งกรุงรัตนโกสินทร์ (ดนตรีไทย)
เวลา 18.30 น. ละครเพลง “ในสวนฝันผสานใจภักดิ์จงรักนฤบดี” รับบทโดยสินจัย เปล่งพานิช และมี โป๊ป ธนวรรธน์ วรรธนะภูติ เบลล่า ราณี แคมเปน และเบิร์ด ธงไชย แมคอินไตย์ ร่วมแสดงและขับร้องเพลง กำกับการแสดงโดย สุประวัติ ปัทมสูต ศิลปินแห่งชาติ
เวลา 18.30 น. มหกรรมการแสดงนานาชาติเฉลิมพระเกียรติจาก 10 ประเทศ เข้าร่วม ได้แก่ อินโดนีเซีย เมียนมา เวียดนาม กัมพูชา มาเลเซีย สิงคโปร์ ฟิลิปปินส์ เกาหลีใต้ อินเดียและจีน และ “นาฏศิลป์ร่วมสมัยรวมใจภักดิ์”
เวลา 18.30 น. ขบวนอัญเชิญเครื่องราชสักการะจาก 4 ภูมิภาค มหกรรมกลองมิ่งมงคลและการแสดงพื้นบ้าน 4 ภาคเฉลิมพระเกียรติ ชุด “ปวงประชาน้อมเกล้าฯ ถวายราชสักการะด้วยภักดี”
อังตูนีอู ปีนา
ดานิโล คิริโน
โรซิมาร์ อามันซีโอ
ลูซีอู
ออสวัลโด ฟิลโญ
เปาลู กูเอลยู
อะลาดิน (ละครโทรทัศน์)
อะลาดิน  เป็นละครโทรทัศน์แฟนตาซีที่สร้างขึ้นในปี ค.ศ. 2018 ออกอากาศทางช่อง SAB TV ในประเทศอินเดีย ออกอากาศตอนแรกในวันที่ 21 สิงหาคม 2018 นำแสดงโดย สิทดาร์ธ นิกัม และ อวนีท กัวร์ รับบทเป็นอะลาดิน และเจ้าหญิงจัสมินตามลำดับ สำหรับในไทย ละครเรื่องนี้ออกอากาศทางช่อง 8 ต่อจากละครเรื่อง พิฆเนศ ศึกมหาเทพอวตาร
ทหารแห่งกรุงแบกแดดเหนื่อยหน่ายต่อการพยายามที่จะล่าตัวหัวขโมย เพราะล่ายังไงก็ไม่สามารถจับตัวเขาได้ หัวขโมยที่ว่านั่นคือ อะลาดิน นั่นเอง อะลาดินเป็นเด็กหนุ่มที่ใจดีและเต็มไปด้วยชีวิตชีวา เขาถูกลุงบังคับให้เขากลายเป็นหัวขโมย รักห์ซาเกลียดเจ้าหัวขโมยคนนี้แต่เธอหารู้ไม่ว่า เจ้าหัวขโมยคนนี้คือลูกชายของเธอเอง เธอหลบลี้ออกจากสังคมเพราะเธอเป็นภรรยาของกั้ดดาร์ อะลาดินฝันที่จะได้เจอเจ้าหญิงยัสมินที่เขาเคยสะดุดรักเธอมาตั้งแต่สมัยเด็กตั้งแต่เล็กจนโต ชีวิตส่วนใหญ่ของเขามักอยู่กับความยากจน แต่ถึงแม้ว่าจะลำบากยากแค้นสักเพียงใดก็ตาม ถึงกระนั้น เขาก็ยังมีหัวใจที่อบอุ่น ปราศจากไร้ซึ่งความเห็นแก่ตัว เขาอาศัยอยู่กับลุงที่บังคับให้เขาขโมยของเพื่อประทังชีวิต และอะลาดินมักจะถูกตามล่าจากพวกทหารของกรุงแบกแดด ซึ่งเขาก็เอาตัวรอดจากการถูกจับกุมมาได้ตลอด
ชีวิตของอะลาดินได้พลิกผลันเปลี่ยนจากหน้ามือเป็นหลังมือ เมื่อได้พบกับตะเกียงวิเศษและได้ปลดปล่อยเจ้ายักษ์ชื่อเล็กแต่ว่าตัวไม่เล็กตามชื่ออย่างเจ้ายักษ์จีนี่ ที่ภายหลังกลับกลายมาเป็นเพื่อนสุดซี้ของเขา จีนี่เป็นยักษ์ที่เต็มไปด้วยความสุข รักความสนุกสนาน และแทบจะเป็นไปไม่ได้ที่ว่าจะเห็นจีนี่ปราศจากรอยยิ้มจีนี่ยักษ์พี่เบิ้มชอบปล่อยมุขตลก ๆ อยู่ตลอดเวลา และชอบแสดงบทบาทเป็นผู้ไกล่เกลี่ยความตึงเครียดในทุกปัญหาพี่เบิ้มจีนี่จะเศร้าอยู่เพียงเวลาเดียวเท่านั้น คือ เวลาที่เพื่อนหรือคนที่เขาให้ความเชื่อถือได้รับบาดเจ็บหรือมีปัญหา
เจ้าหญิงยัสมินอาศัยอยู่ที่อาณาจักรแบกแดด อาณาจักรที่พระบิดาของพระองค์ปกครองอยู่ ยัสมินเลือกที่จะใช้ชีวิตที่ปราศจากชนชั้นทางสังคมและกฎเกณฑ์ระเบียบต่าง ๆ ที่ทางราชวงศ์เคร่งครัด เธอจึงพยายามหนีออกห่างงานเลี้ยงต่างๆในพระราชวัง เธอใช้ชีวิตในแบบที่เธอต้องการ เธอได้รับความเคารพในฐานะที่เป็นคนที่พึ่งพาตนเองและรักที่จะเป็นอิสระ มีสิทธิ์ที่จะเลือกในสิ่งที่ตัวเธอเองต้องการอุปสรรคใหญ่ที่เหมือนก้างชิ้นโตสำหรับอะลาดินคือ ซาฟาร์
"ซาฟาร์" มีลักษณะเหมือนคนโรคจิตอ่อนๆ ไร้ซึ่งศีลธรรม เป็นบุคคลที่ไม่ลังเลแม้สักเพียงเสี้ยววินาทีที่จะทำลายใครก็ตามที่เขาได้ล่วงรู้ว่าจะเป็นภัยมหันต์ต่อตัวตนที่แท้จริงของเขาว่าน่าสะพรึงกลัวมากแค่ไหน ซาฟาร์เต็มไปด้วยตัณหาและความโลภ โลภที่อยากจะครอบครองพลังและอำนาจในการสั่งการ วางแผนอย่างรัดกุมที่จะแย่งชิงอาณาจักรมาเป็นของตน อดทนต่อทุกสรรพสิ่งเพื่อยอดหญิงในดวงใจ ยัสมิน และซาฟาร์ก็คาดหวังว่าจะได้รับความช่วยเหลือจากตะเกียงวิเศษเพื่อให้ได้ครอบครองทั้งอาณาจักร และเจ้าหญิงยัสมิน
ฮัสโซ ฟ็อน มันท็อยเฟิล
พลเอกทหารยานเกราะ ฮัสโซ เอ็คคาร์ท ฟ็อน มันท็อยเฟิล  เป็นนายทหารบกชาวเยอรมันในสงครามโลกครั้งที่หนึ่งและสงครามโลกครั้งที่สอง ผลงานที่สร้างชื่อที่สุดของเขาคือในตำแหน่งผู้บัญชาการกองทัพยานเกราะที่ 5 เขาสามารถฝ่าทะลวงแนวรบของทหารสหรัฐเข้าไปลึกมากจนเกือบถึงแม่น้ำเมิซ และปิดล้อมกองทหารสหรัฐที่บัสตอญได้แปดวัน
ภายหลังสงคราม เขาได้รับเลือกเข้าสู่บุนเดิสทาค (รัฐสภาเยอรมนีตะวันตก) และเป็นโฆษกพรรคเสรีนิยม ในฐานะที่เป็นบุคคลหนึ่งที่เสนอให้มีการรื้อฟื้นกองทัพขึ้นมาใหม่ เขาเป็นผู้บัญญัติชื่อใหม่ให้กับกองทัพเยอรมันในช่วงหลังสงครามโลกครั้งที่สอง บุนเดิสแวร์
ดีบั๊ก
ฟรีดริช เอเบิร์ท ผู้ลูก
ฟรีดริช เอเบิร์ท ผู้ลูก (; 12 กันยายน ค.ศ. 1894 – 4 ธันวาคม ค.ศ. 1979) เป็นนักการเมืองชาวเยอรมันและเจ้าหน้าที่คอมมิวนิสต์จากเยอรมนีตะวันออก ลูกชายของฟรีดริช เอเบิร์ท ประธานาธิบดีคนแรกของเยอรมนี
เดิมเขาสังกัดพรรคสังคมประชาธิปไตยเช่นเดียวกับพ่อของเขา แต่เป็นที่รู้จักมากที่สุดจากบทบาทในการกำเนิดพรรคเอกภาพสังคมนิยมเยอรมนีและสาธารณรัฐประชาธิปไตยเยอรมันที่ซึ่งเขาทำหน้าที่ในตำแหน่งต่าง ๆ
จุดสมดุลของแนช
เชฟิก จาเฟโรวิช
เชฟิก จาเฟโรวิช (บอสเนีย:Шефик Џаферовић/Šefik Džaferović)เป็นสมาชิกประธานาธิบดีบอสเนียและเฮอร์เซโกวีนาฝ่ายชาวบอสนีแอกคนที่8และคนปัจจุบัน รวมถึงเป็นอดีตสมาชิก สภาผู้แทนราษฎรแห่งบอสเนียและเฮอร์เซโกวีนาและ เลาขาธิการพรรค พรรคกิจประชาธิปไตยแห่งบอสเนียและเฮอร์เซโกวีนา หรือ SDA
เชฟิก จาเฟโรวิช เกิดเมื่อ9 กันยายน ค.ศ. 1957 ที่เมืองซาวิโดวิชี ทางตอนกลางของประเทศบอสเนีย จบคณะกฎหมายจากมหาวิทยาลัยซาราเยโว ทำงานในสำนักงานตุลาการกับกรมตำรวจเมืองเซนีซา จนถึงปี ค.ศ.1996 เขาได้เข้าร่วมพรรค พรรคกิจประชาธิปไตยแห่งบอสเนียและเฮอร์เซโกวีนา ของอาลียา อีเซตเบกอวิชซึ่งเป็นประธานาธิบดีในเวลานั้น และเขาได้แต่งงานกับวิลดานาและมีลูกด้วยกันสองคนคือยัสมิน และ ยัสมีนา.
อาชีพการเมือง.
ในปี ค.ศ.1996เขาได้รับเลือกเป็นสมาชิกสภารัฐเซนีตซาและโดโบย ในปีเดียวกันเขาก็ได้เป็นสมาชิก สภาผู้แทนราษฎรแห่งสหพันธรัฐมุสลิมและโครแอต และ ในปีค.ศ.2002 ได้รับเลือกเป็นสมาชิก สภาผู้แทนราษฎรแห่งบอสเนียและเฮอร์เซโกวีนา ต่อมาในปีค.ศ.2018 บาคีร์ อีเซตเบกอวิชไม่มีสิทธิในการเข้าชิงตำแหน่งประธานาธิบดี เนื่องจากการกำหนดวาระที่ห้าม บุคคลดำรงตำแหน่งประธานาธิบดีเกินสองวาระติดต่อกัน ทำให้ เซฟิก จาเฟโรวิชจึงถูกเสนอชื่อเป็นแคนดิเดทประธานาธิบดีบอสเนียและเฮอร์เซโกวีนา และได้รับเลือกเป็นประธานาธิบดีของบอสเนียและเฮอร์เซโกวีนา ตั้งแต่ปี ค.ศ.2018
เชฟิก จาเชโรวิช
พรรคกิจประชาธิปไตย (ประเทศบอสเนียและเฮอร์เซโกวีนา)
พรรคกิจประชาธิปไตย  เป็นพรรคการเมืองฝ่ายขวาในประเทศบอสเนียและเฮอร์เซโกวีนา และ เป็นพรรคการเมืองแรกของประเทศยูโกสลาเวียที่จดทะเบียนหลังการสิ้นสุดของระบอบคอมมิวนิสต์ พรรคก่อตั้งโดยประธานาธิบดีอาลียา อีเซตเบกอวิช ในวันที่26 พฤษภาคม 1990 มีที่ทำการใหญ่อยู่ที่ เลขที่14 ถนน Mehmeda Spahe,ซาราเยโว พรรคSDA คือพรรคที่ทรงอิทธิพลที่สุดในการเมืองบอสเนียสมัยใหม่
SDA เป็นพรรคที่มีสาขาไม่ใช่ในประเทศ แต่ยังรวมเซอร์เบีย คอซอวอ มอนเตเนโกร และ โครเอเชีย และยังได้เป็นรัฐบาลของเขตปกครองตนเองซานด์ชักในเซอร์เบีย
เพลงชาติสาธารณรัฐประชาชนลูฮันสก์
เพลงชาติสาธารณรัฐประชาชนลูฮันสก์ นันเป็นหนึ่งในสามสัญลักษณ์ประจำรัฐของสาธารณรัฐประชาชนลูฮันสก์ รวมไปถึงธง และตราแผ่นดิน ทำนองประพันธ์โดย จอร์จ กาลิน (George Galin) และ เนื้อร้องประพันธ์โดย วลาดิเมียร์ มิคาลิลอฟ (Vladimir Mikhailov) เพลงนี้ได้รับการอนุมัติเมื่อวันที่ 29 เมษายน 2016 โดย อิกอร์ พลอติสกี (Igor Plotnitsky) ประมุขแห่งรัฐของสาธารณรัฐประชาชนลูฮันสก์
การเลือกตั้งสมาชิกสภาผู้แทนราษฎรจังหวัดเชียงใหม่ เขต 8 แทนตำแหน่งที่ว่าง พ.ศ. 2562
การเลือกตั้งสมาชิกสภาผู้แทนราษฎรจังหวัดเชียงใหม่ เขต 8 แทนตำแหน่งที่ว่าง พ.ศ. 2562 เป็นการเลือกตั้งสมาชิกสภาผู้แทนราษฎรจังหวัดเชียงใหม่ แทนที่นายสุรพล เกียรติไชยากร ซึ่งถูกคณะกรรมการการเลือกตั้ง (กกต.) มีมติสั่งเพิกถอนสิทธิสมัครไว้เป็นการชั่วคราว 1 ปี (ใบส้ม) ภายหลังที่นายสุรพลถวายปัจจัยให้พระภิกษุสงฆ์ระหว่างการทอดผ้าป่า
คณะกรรมการการเลือกตั้งได้พิจารณาเรื่อง คัดค้านการเลือกตั้งสมาชิกสภาผู้แทนราษฎรจังหวัดเชียงใหม่ เขตเลือกตั้งที่ 8 กรณีมีเหตุอันควรสงสัยหรือความปรากฏต่อคณะกรรมการการเลือกตั้ง นายสุรพล เกียรติไชยากร ผู้สมัครรับเลือกตั้งสมาชิกสภาผู้แทนราษฎรจังหวัดเชียงใหม่ เขตเลือกตั้งที่ 8 หมายเลข 8 พรรคเพื่อไทย (ได้รับเลือกตั้ง) ว่าให้ทรัพย์สิน หรือผลประโยชน์อื่นใดไม่ว่าจะโดยตรงหรือโดยอ้อมแก่ชุมชน เพื่อจูงใจให้ผู้มีสิทธิเลือกตั้งลงคะแนนให้แก่ตนเอง และมีมติดังนี้
พระเจ้าเอนริเกที่ 2 แห่งกัสติยา
พระเจ้าเอนริเกที่ 2  หรือ เอนริเกแห่งตรัสตรามารา  หรือ เอนริเกผู้สังหารพี่น้อง  หรือ เอนริเกผู้เป็นบุตรนอกสมรส  (ค.ศ. 1333 – 29 พฤษภาคม ค.ศ. 1379) เป็นกษัตริย์แห่งกัสติยา ผู้เป็นปฐมกษัตริย์แห่งราชวงศ์ตรัสตามารา พระองค์เป็นบุตรชายนอกสมรสของพระเจ้าอัลฟอนโซที่ 11 แห่งกัสติยา
ผู้สังหารพี่น้อง.
เลโอนอร์ เด กุซมัน พระมารดาของเอนริเกเป็นสนมลับของพระเจ้าอัลฟอนโซที่ 11 (โดยเธอเป็นลูกหลานของพระเจ้าอัลฟอนโซที่ 9 แห่งเลออน) สัมพันธภาพนอกสมรสของทั้งคู่ได้ให้กำเนิดบุตรธิดา 10 คนซึ่งหนึ่งในนั้นคือเอนริเก เอนริเกเติบโตมาพร้อมกับฝาแฝดของพระองค์ที่มีชื่อว่าฟาดริเก อัลฟอนโซแห่งกัสติยา พระองค์ได้รับพระราชทานทรัพย์สินที่ดินมากมายจากพระราชบิดา หนึ่งในนั้นคือเคาน์ตีตรัสตรามารา เช่นเดียวกับบุตรชายคนอื่นๆ ของเลโอนอร์ ในขณะที่เปโดร ทายาทตามกฎหมายซึ่งเกิดจากมารีอาแห่งโปรตุเกส พระราชินีผู้ไม่เป็นที่สนใจของกษัตริย์ไม่ได้รับความสำคัญใดๆ กระทั่งในปี ค.ศ. 1350 เมื่อพระเจ้าอัลฟอนโซที่ 11 สวรรคตอย่างกระทันหันด้วยโรคระบาดด้วยวัยเพียง 40 พรรษา สถานการณ์ก็พลิกผันเมื่อราชบัลลังก์กัสติยาตกเป็นของเปโดรผู้เป็นพระราชโอรสตามกฎหมาย
การขึ้นมามีอำนาจของพระเจ้าเปโดรที่ 1 กับมารีอาแห่งโปรตุเกสผู้เป็นพระราชมารดาทำให้ขุนนางกลุ่มใหญ่เลิกให้การสนับสนุนจนบุตรของเลโอนอร์ต้องหนีไปจากราชสำนัก ระหว่างเดินทางไปเซบิยาเพื่อร่วมพิธีศพของกษัตริย์ผู้ล่วงลับ เลโอนอร์ เด กุซมันถูกจับกุมตัว โดยเธอถูกกล่าวหาว่าได้วางแผนสมคบคิดให้เอนริเก บุตรชายของตนได้ขึ้นกษัตริย์ บุตรของเลโอนอร์ได้ลุกฮือขึ้นก่อกบฏทั่วราชอาณาจักร พระเจ้าเปโดรจึงมีคำสั่งให้ประหารชีวิตเลโอนอร์ในตาลาเบราเดลาไรนา
ตลอดรัชสมัยของพระเจ้าเปโดรที่ 1 เอนริเกได้แสดงตนเป็นกบฏต่อพระเชษฐาต่างมารดา ในปี ค.ศ. 1353 พระเจ้าเปโดรได้อภิเษกสมรสกับบล็องแห่งบูร์บงซึ่งถูกกษัตริย์ทอดทิ้งหลังสมรสได้เพียงสองวันเนื่องจากข้อเรียกร้องทางการเงินของฝรั่งเศสและความเฉยเมยที่มีต่อกันของสองสามีภรรยา เป็นเหตุให้ความสัมพันธ์ของพระองค์กับฝรั่งเศสเกิดรอยร้าว อิทธิพลของมาริอา เด ปาดิยา ธิดาขุนนางกัสติยาซึ่งเป็นสนมลับของกษัตริย์มีบทบาทสำคัญทำให้พระองค์ตัดสินใจผิดสัญญากับฝรั่งเศส
ความขัดแย้งระหว่างพระเจ้าเปโดรกับเอนริเกผู้เป็นพระอนุชาต่างมารดาลุกลามเป็นความขัดแย้งระดับนานาชาติเมื่ออังกฤษกับฝรั่งเศสซึ่งกำลังต่อสู้กันในสงครามร้อยปีได้ยื่นมือเข้ามายุ่ง เอนริเกได้ทำการปฏิวัติในอัสตูเรียสในปี ค.ศ. 1352 และปฏิวัติอีกครั้งในซิวดัดโรดริโกในปี ค.ศ. 1354 หลังพ่ายแพ้พระองค์ได้หนีไปฝรั่งเศสและได้สร้างสัมพันธไมตรีกับกษัตริย์ฝรั่งเศส ความขัดแย้งได้ขยายเข้าสู่ราชอาณาจักรอารากอนในปี ค.ศ. 1357 เมื่อเอนริเกหนีมาอารากอน พระเจ้าเปโดรที่ 4 แห่งอารากอนให้การสนับสนุนเอนริเก ขณะที่อินฟันเตเฟร์นันโด พระอนุชาของพระองค์ให้การสนับสนุนพระเจ้าเปโดร การห้ำหั่นกันระหว่างสองราชอาณาจักรอิสปาเนียเป็นจุดเริ่มต้นของการพิชิตปราสาทบิเฆสกาและตาราโซนาของกัสติยา ชื่อเสียงด้านความโหดเหี้ยมของพระเจ้าเปโดรเพิ่มมากขึ้นเมื่อพระองค์ได้ประหารชีวิตผู้คนมากมายจนทำให้ได้รับฉายานามว่าพระเจ้าเปโดรผู้โหดเหี้ยม
ด้วยความช่วยเหลือของทหารรับจ้างอังกฤษ กษัตริย์แห่งกัสติยายึดเมืองสำคัญของอารากอนได้หลายแห่ง เช่น เตรูเอล เกาเดเต และอาลิกันเต ในปี ค.ศ. 1358 ฟาดริเก อัลฟอนโซ ฝาแฝดของเอนริเกเดินทางมาเซบิยาเพื่อรับการอภัยโทษจากกษัตริย์ ทว่ากลับถูกจับกุมตัว บุตรชายนอกสมรสของพระเจ้าอัลฟอนโซที่ 11 สามารถหนีออกไปที่ลานของอัลกาซาร์ได้ แต่ก็ถูกสังหารโดยทหารของกษัตริย์ พงศาวดารบางฉบับกล่าวว่ากษัตริย์ได้สังหารพระอนุชาต่างมารดาด้วยน้ำมือพระองค์เอง
เอนริเกกลับมากัสติยาอีกครั้งพร้อมกับสมัครพรรคพวกของเบร์ตร็อง ดู เกสแกล็ง ด้วยความร่วมมือจากอารากอนและฝรั่งเศสชาติพันธมิตร พระองค์สามารถขับไล่พระเจ้าเปโดรออกจากประเทศได้สำเร็จ กษัตริย์ลี้ภัยไปอยู่ในกุยเยน ขณะที่เคานต์แห่งตรัสตรามาราประกาศตนเป็นกษัตริย์ในกาลาออร์รา พระเจ้าเปโดรที่ 1 ได้รับการช่วยเหลือจากกองทหารอังกฤษนำโดยเอ็ดเวิร์ด เจ้าชายแห่งเวลส์ (หรือเจ้าชายดำ) และปราบพระเจ้าเอนริเกได้ที่สมรภูมินาเฆราซึ่งต่อสู้กันในวันที่ 3 เมษายน ค.ศ. 1367
แต่ไม่นานกองทหารอังกฤษก็ถอนทัพออกไปจากกัสติยา เอนริเกกลับมาเคลื่อนไหวทางทหารอีกครั้งโดยทำการปิดล้อมเมืองโตเลโดและปราบกองทหารของกษัตริย์ได้ที่สมรภูมิมอนติเอลในเดือนมีนาคม ค.ศ. 1369 ขณะถูกปิดล้อมอยู่ในปราสาทมอนติเอล พระเจ้าเปโดรที่ 1 หาทางเจรจากับเอนริเกและตกหลุมพรางที่พระอนุชาวางไว้ด้วยการให้เบร์ตร็อง ดู เกสแกล็งแกล้งทำเป็นรู้สึกผิดและเสนอตัวพากษัตริย์หลบหนี สุดท้ายพระองค์ถูกล่อลวงไปให้เอนริเกทำการฆาตกรรมและแย่งบัลลังก์กลับมาเป็นของตน
กษัตริย์แห่งกัสติยา.
การสวรรคตของพระเจ้าเปโดรที่ 1 เป็นการสิ้นสุดการปกครองกัสติยาของราชวงศ์บูร์กอญและเป็นการเริ่มต้นศักราชของราชวงศ์ตรัสตามารา การสร้างความมั่นคงทางอำนาจไม่ใช่เรื่องง่ายเมื่อมีเพียงฝรั่งเศสชาติเดียวที่ให้การสนับสนุนพระเจ้าเอนริเกที่ 2 ขณะที่พระองค์ต้องคุ้มกันตนเองจากการโจมตีของอังกฤษ, โปรตุเกส, และนาวาร์ ทั้งยังไม่สามารถควบคุมแคว้นต่างๆ เช่น กาลิเซีย, ซาโมรา, ซิวดัดโรดริโก และการ์โมนา ที่ยังคงซื่อสัตย์ต่ออดีตกษัตริย์ผู้ถูกฆาตกรรม
พระเจ้าเอนริเกเริ่มต้นด้วยการพระราชทานรางวัลให้แก่พันธมิตร แต่พระองค์รักษาผลประโยชน์ให้แก่ราชอาณาจักรด้วยการไม่ยอมยกอาณาเขตให้แก่กษัตริย์อารากอนตามที่เคยได้ข้อตกลงไว้ สำหรับการเมืองภายใน พระองค์ได้สร้างราชอาณาจักรที่ได้รับความเสียหายจากสงครามกลางเมืองขึ้นมาใหม่ ทรงเพิ่มอำนาจของกษัตริย์ วิกฤตทางเศรษฐกิจตามมาเมื่อพระองค์รักษาสัญญาด้วยการให้รางวัลแก่ขุนนางที่เคยช่วยพระองค์ต่อสู้กับพระเชษฐาต่างมารดา ทั้งยังต้องใช้เงินก้อนโตไปกับการทำสงครามภายในที่ยังคงเกิดขึ้นอย่างต่อเนื่อง
หลังชนะสงครามกลางเมือง พระองค์ได้นำกองทัพเข้าต่อสู้กับโปรตุเกส หลังยึดบรากังซาได้ พระองค์ได้ทำสนธิสัญญาสงบศึกอัลเกาชิงในปี ค.ศ. 1371 กับพระเจ้าเฟร์นังดูที่ 1 แห่งโปรตุเกส ศัตรูคนสำคัญในระดับนานาชาติของพระองค์คืออังกฤษซึ่งเป็นอดีตพันธมิตรของพระเจ้าเปโดร พระราชธิดาสองคนของพระเจ้าเปโดรที่เกิดจากมาเรีย เด ปาดียาได้สมรสกับพระราชโอรสของพระเจ้าเอ็ดเวิร์ดที่ 3 แห่งอังกฤษ คือ กอนส์ตันซาสมรสกับจอห์นแห่งกอนท์ ดยุคแห่งแลงคัสเตอร์ และอิซาเบลสมรสกับเอ็ดมันด์ ดยุคแห่งยอร์ก อังกฤษมองว่าดยุคทั้งสองเป็นผู้สืบทอดที่ถูกต้องตามกฎหมายของบัลลังก์กัสติยา พระเจ้าเอนริเกที่ 2 จึงตัดสินใจเข้าร่วมสงครามร้อยปีโดยอยู่ฝั่งเดียวกับฝรั่งเศส กองทัพกัสติยาได้ร่วมกับกองทัพฝรั่งเศสปลดแอกลาโรเชลจากอังกฤษ สมรภูมิทางเรือลาโรเชลในปี ค.ศ. 1372 เป็นตัวแทนแสดงถึงชัยชนะของกัสติยาเหนืออังกฤษ ซึ่งส่งผลดีต่อการทหารและเศรษฐกิจของกัสติยา จากนั้นพระองค์กลับไปคุกคามโปรตุเกสอีกครั้งด้วยการยึดอัลเมดาและวีเซว และปิดกั้นท่าเรือลิสบอน กระทั่งพระเจ้าเฟร์นังดูยอมลงนามในสนธิสัญญาซังตาเร็ง ประกาศให้กองเรือโปรตุเกสอยู่ฝั่งฝรั่งเศสและกัสติยา
ต่อมาทรงนำทัพเข้าต่อสู้กับนาวาร์และได้รับชัยชนะจนนำไปสู่การทำสนธิสัญญาสงบศึกบริยอน สุดท้ายทรงทำศึกกับพระเจ้าเปโดรที่ 4 แห่งอารากอนซึ่งพ่ายแพ้ต่อพระองค์เช่นกันและได้มีการลงนามในสนธิสัญญาสงบศึกอัลมาซานในปี ค.ศ. 1375 ในสนธิสัญญาทั้งสามฉบับที่ทำกับโปรตุเกส, นาวาร์ และอารากอน พระเจ้าเอนริเกที่ 2 ได้สร้างพันธมิตรผ่านทางการสมรสระหว่างพระโอรสธิดาของพระองค์กับพระโอรสธิดาของกษัตริย์ของอาณาจักรทั้งสาม อันเป็นจุดเริ่มของการขยายราชวงศ์
การเคลื่อนไหวนอกประเทศของพระองค์ได้ยุติการถูกคุกคามอาณาเขตของกัสติยา พระองค์ได้รับการสนับสนุนจากตระกูลใหญ่ที่ได้รับพระราชทานทั้งอภิสิทธิ์ สิ่งของ และที่ดิน ในช่วงท้ายรัชสมัยพระองค์ถูกบีบให้กลับไปทำสงครามต่างแดนอีกครั้งในการรับมือการโจมตีร่วมกันของอังกฤษและนาวาร์ในปี ค.ศ. 1377 และได้มีการลงนามทำสนธิสัญญาสงบศึกซันโตโดมิงโกเดลากัลซาดาในปี ค.ศ. 1379 ก่อนที่พระองค์จะสวรรคต
พระเจ้าเอนริเกที่ 2 สวรรคตในวันที่ 29 พฤษภาคม ค.ศ. 1379 ในซันโตโดมิงโกเดลากัลซาดา พงศาวดารบางฉบับกล่าวว่าพระองค์ถูกวางยาพิษตามคำสั่งของกษัตริย์แห่งกรานาดาซึ่งเคยเป็นพันธมิตรของพระเจ้าเปโดร หรือไม่พระองค์อาจสวรรคตด้วยโรคไขข้อ ผู้สืบทอดบัลลังก์กัสติยาต่อจากพระองค์คือพระเจ้าฆวนที่ 1 แห่งกัสติยา พระราชโอรสที่ต้องต่อสู้กับลูกหลานของพระเจ้าเปโดรเพื่อปกป้องสิทธิ์ในบัลลังก์ของตนเช่นกัน
การสมรสและทายาท.
พระเจ้าเอนริกาที่ 2 สมรสเมื่อวันที่ 27 กรกฎาคม ค.ศ. 1350 กับฆัวนา มานูเอล เด บิเยนา เลดีแห่งบิเยนา, เอสกาโลนา และปัญญาฟิเอล ทั้งคู่มีพระราชโอรสธิดาด้วยกัน 3 คน คือ
นอกจากนี้พระองค์ยังมีบุตรธิดานอกสมรสอีกจำนวนมาก
ส.ส.เอื้ออาทร
โปรเจกต์รันเวย์ ฤดูกาลที่ 6
โปรเจกต์รันเวย์ ฤดูกาลที่ 6 เป็นรายการเรียลลิตีโชว์ค้นหานักออกแบบแฟชั่นของสหรัฐอเมริกา โดยได้เริ่มถ่ายทำกันในช่วงเดือนกันยายน พ.ศ. 2551 และออกอากาศครั้งแรกที่สหรัฐอเมริกา ในวันที่ 20 สิงหาคม พ.ศ. 2552 ทางช่องไลฟ์ไทม์ ในฤดูกาลนี้มีผู้เข้าแข่งขันทั้งหมด 16 คน และได้นางแบบชื่อดัง ไฮดี คลูม รับหน้าที่เป็นพิธีกรและกรรมการตัดสินในฤดูกาลนี้ ร่วมกับ ไมเคิล คอร์ส นักออกแบบแฟชั่นชื่อดัง และ นีน่า การ์เซีย บรรณาธิการนิตยสาร มารี แคลร์ นอกจากนี้ยังมี ทิม กันน์ มาเป็นที่ปรึกษาคอยให้คำแนะนำกับผู้เข้าแข่งขันอีกด้วย
ตอนที่ 1: Welcome to Los Angeles!
ในตอนแรกของฤดูกาลนี้ นักออกแบบทั้ง 16 คนได้รับโจทย์ให้สร้างสรรค์ชุดสำหรับเดินพรมแดง ที่แสดงถึงความคิดสร้างสรรค์และมุมมองในฐานะนักออกแบบของแต่ละคน โดยทุกคนจะได้รับเงินคนละ 200 ดอลลาร์ และมีเวลา 30 นาทีในการเลือกซื้อวัสดุมาทำชุดของพวกเขา นักออกแบบทุกคนมีเวลา 2 วันในการทำชุดให้เสร็จ และนักออกแบบที่ชนะในโจทย์นี้จะได้รับสิทธิคุ้มกันไม่ถูกคัดออกในโจทย์ต่อไป
ตอนที่ 2: We Expect Fashion.
ในตอนนี้นักออกแบบทั้ง 15 คนได้รับโจทย์ให้สร้างสรรค์ชุดให้กับนักแสดงและนางแบบชื่อดัง รีเบกกา โรเมน ซึ่งเธอนั้นกำลังตั้งครรภ์ลูกแฝดอยู่ในขณะนี้ โดยชุดที่เธอต้องการจะต้องไม่ใช่ชุดคลุมท้องธรรมดาๆ แต่จะต้องมีความทันสมัย นำแฟชั่น และเป็นชุดที่ผู้หญิงตั้งครรภ์สามารถใส่ออกมาในที่สาธารณะได้อย่างเหมาะสม นักออกแบบจะได้รับเงินคนละ 100 ดอลลาร์ และมีเวลา 30 นาทีในเลือกการซื้อวัสดุมาทำชุดของพวกเขา นักออกแบบทุกคนมีเวลา 2 วันในการทำชุดให้เสร็จ และผู้ที่ชนะในโจทย์นี้จะได้รับสิทธิคุ้มกันไม่ถูกคัดออกในโจทย์ต่อไป
ตอนที่ 3: Rumble on the Runway.
ต่อมาในภายหลัง ทิมได้แจ้งให้นักออกแบบทราบว่า ทุกทีมจะต้องสร้างสรรค์ชุดอีก 1 ชุด ซึ่งเป็นชุดในสไตล์อาว็อง-การ์ด โดยให้มีแรงบันดาลใจมาจากชุดโต้คลื่นของทีมตัวเองนั่นเอง ในครั้งนี้นักออกแบบจะได้รับเงินเพิ่มอีกทีมละ 200 ดอลลาร์ ในการซื้อวัสดุมาทำชุด นักออกแบบมีเวลา 2 วันในการทำชุดให้เสร็จ และผู้ที่ชนะในโจทย์นี้จะได้รับสิทธิคุ้มกันไม่ถูกคัดออกในโจทย์ต่อไป
ในการตัดสิน คู่ของมิทเชลและราโมน เป็นคู่ที่ทำผลงานได้ดีที่สุดและชนะในโจทย์นี้ไป แต่กรรมการพบว่า ชุดทั้ง 2 ชุดนั้น ราโมนแทบจะทำคนเดียวทั้งหมด โดยที่มิทเชลแทบจะไม่ได้ช่วยทำอะไรเลย ทั้งๆที่ตัวเองเป็นหัวหน้าทีม กรรมการจึงตัดสินให้มิทเชลต้องออกจากการแข่งขันไป ซึ่งถือเป็นครั้งแรกที่นักออกแบบถูกตัดสินให้ออกจากการแข่งขันทั้งๆที่ชนะในโจทย์ครั้งนั้น
ตอนที่ 4: What a Woman Wants.
ตอนที่ 5: Fashion Headliners.
ตอนที่ 6: Lights, Camera, Sew!
ตอนที่ 7: The Sky Is the Limit.
ในตอนนี้ นักออกแบบทั้ง 10 คน ได้รับโจทย์ให้สร้างสรรค์ชุด 2 ชุด ให้กับแบรนด์ Macy's โดยคอนเซปต์ของชุดจะต้องมีสีน้ำเงิน และในครั้งนี้นักออกแบบจะต้องร่วมงานกันเป็นทีม โดยนักออกแบบจะได้รับเงินคนละ 100 ดอลลาร์ และมีเวลา 20 นาทีในการเลือกซื้อวัสดุมาทำชุดของพวกเขา ผู้ที่ชนะในโจทย์นี้จะได้รับโอกาสในการออกแบบชุดและได้วางจำหน่ายในร้าน Macy's รวมถึงจำหน่ายออนไลน์ทางเว็บไซต์ Macy's.com อีกด้วย
ตอนที่ 8: A Fashionable New Beginning.
ในตอนนี้ นักออกแบบที่เหลือทั้ง 9 คน ได้รับโจทย์ให้เปลี่ยนชุดแต่งงานเก่าของหญิงสาวที่หย่าร้าง ให้กลายเป็นชุดเดรสใหม่ที่สวยและทันสมัย โดยนักออกแบบทุกคนมีเวลา 1 วันในการทำชุดให้เสร็จ และผู้ที่ชนะในโจทย์นี้จะได้รับสิทธิคุ้มกันไม่ถูกคัดออกในโจทย์ต่อไป
ตอนที่ 9: Sequins, Feathers and Fur, Oh My!
ในตอนนี้ นักออกแบบได้รับโจทย์ให้สร้างสรรค์ชุดสำหรับใส่ทำการแสดงโชว์บนเวที ซึ่งจะต้องมีความสวยงามและหรูหรา และต้องดึงดูดสายตาจากผู้ชมการแสดงด้วย โดยนักออกแบบจะได้รับเงินคนละ 300 ดอลลาร์ และมีเวลา 2 วันในการทำชุดให้เสร็จ
ตอนที่ 10: A Tale of Seven Cities.